Α ΛΥΚΕΙΟΥ – ΕΥΘΥΣ ΚΑΙ ΠΛΑΓΙΟΣ ΛΟΓΟΣ- ΘΕΩΡΙΑ

Ο ευθύς λόγος αποτυπώνει ακριβώς τα λόγια κάποιου. Ο ευθύς λόγος δίνει στο κείμενο, αμεσότητα, ζωντάνια, οικειότητα, παραστατικότητα, διαλογικό, θεατρικό, βιωματικό χαρακτήρα στο κείμενο.

Με τον πλάγιο λόγο μεταφέρονται τα λόγια κάποιου αλλαγμένα ως προς τη μορφή και όχι ως προς το νόημα.

Τα ρήματα που χρησιμοποιούμε ( αν δε μας δίνονται) για να εισάγουμε τον πλάγιο λόγο είναι:

Ρωτώ, σημειώνω, προσθέτω, λέω, υποστηρίζω, αναφέρω, απαντώ, ζητώ, παρακαλώ κ.λ.π.

‘Oταν μετατρέπεται ο ευθύς σε πλάγιο λόγο τότε:

Oι προτάσεις κρίσεως(κρίση, εκτίμηση , ανακοίνωση + οριστική) μετατρέπονται σε δευτερεύουσες ειδικές (εισάγονται με το ότι και το πώς) π.χ. δέχτηκα ένα σημαντικό μήνυμα – είπε ότι δέχτηκε ένα σημαντικό μήνυμα.

Οι ανεξάρτητες προτάσεις επιθυμίας( ευχή, διαταγή, συμβουλή, απαγόρευση), γίνονται δευτερεύουσες βουλητικές με το να π.χ. μην αποφύγεις τη βία- Τον προέτρεψε να μην αποφύγει τη βία.

Οι ευθείες ερωτήσεις γίνονται πλάγιες π.χ. που θα πας – Τον ρώτησε που θα πάει.

Οι δευτερεύουσες προτάσεις παραμένουν δευτερεύουσες του ίδιου είδους. Π.χ. το βοήθησα γιατί τον εκτιμώ.—Είπε ότι το βοήθησε επειδή τον εκτιμά.

Τα πρόσωπα των αντωνυμιών σε α και β πρόσωπο γίνονται γ πρόσωπο.

Τα ρηματικά πρόσωπα α και β προσώπου ενικού και πληθυντικού γίνονται γ πρόσωπο.

Στον πλάγιο λόγο ο ενεστώτας μετατρέπεται σε παρατατικό ή πάλι ενεστώτα , ο παρακείμενος σε υπερσυντέλικο ή πάλι παρακείμενο ο μέλλοντας σε παρατατικό +θα ή πάλι μέλλοντα.

Τέλος αλλάζουν και χρονικά επιρρήματα π.χ. τώρα—τότε, αύριο--- την επόμενη μέρα, χθες--- την προηγούμενη μέρα, σήμερα---την ίδια μέρα.